Wilmington
Wilmington on sadamalinn USA-s, Delaware'i osariigi suurim linn ja New Castle'i maakonna keskus. Asub Christina ja Brandywine'i jõe liitumiskohas 40 km Philadelphiast lõunas. Wilmingtoni asutasid 1638. aastal Rootsi kolonistid Nya Sverige koloonia keskuseks Fort Christina asulana. Uusi koloniste saabus vähe ja 1655. aastal läks piirkond hollandlaste valdusse. 1664. aastal algas Briti kolonisatsioon. 32,6% linna elanikest on valgenahalised, 58% mustanahalised. 27,6% elanikest elas 2010. aastal allpool vaesuspiiri.